(132) 



amplius Principes vel mare tentaverunt, ut in Asiam infideles oppugna- 

 tum irent. Inclinavit ergo magis in dies atque magis christianorum res in 

 Oriente ; donee tandem expugnatione Ptolemai'dis Barbari anno MCGIXCI 

 ruinam Hierosolymitani regni consummaverint. 



Sic absoluta Belgarum in expeditionibus sacris historia , ad alteram 

 dissertationis partem transimus, laetiores, quos inde collegerunt, fructus 

 expensuri. Omnem ejus materiae amplitudinem probe sentimus ; pro 

 tempore vero, quod nobis superest, nonnisi pauca admodum poterimus 

 exponere. 



PARS ALTERA. 



DE FRUCTIBUS, QUOS E SACRIS EXPEDITIONIBUS 



CEPERUNT. 



CAPUT PRIMUM. 



DE LIBERT ATE, CUM CIVILI, TUM POLITICA, QUjE E BELLIS SACRIS NATA EST. 



I' 



Exstinctio servitutis* 



Omnes homines a natura dignitate aequales esse, inter omnes constat; 

 sed nascendi atque vivendi inter eos ordinem insequalem esse , ila ut 

 alter alterius imperio subsit, aeque manifestum est. Inde ab ipsa natura, 

 sive potius rerum necessitate , servitia introducta sunt , qua3 , propter 

 commodiorem vivendi rationem , sibi mutuo homines in societate prse- 

 starent. Hoc igitur ipsum apud omnes omnino orbis terrarum populos 

 primarium servitutis finem constituit; quern ut assequerentur , adscive- 

 runt sibi aliorum ministeria , vel pretio conduetorum , vel bello capti- 

 vorum. 



